Uznesenia zo zasadnutia MsZ v Spišskej Belej,

konaného dňa   3. februára  2005

Mestské zastupiteľstvo v Spišskej Belej na svojom rokovaní dňa 03.02.2005 prijalo nasledovné uznesenia

uz. č. 4/2005

Mestské zastupiteľstvo v Spišskej Belej

a)       prerokovalo žiadosť p. Jany Hudačkovej, bytom xxxxx, Spišská Belá o zmenu účelu využitia 2. nadzemného podlažia v novovybudovanom objekte na ulici SNP ( parc. č. 98/8) v Spišskej Belej

b)       prerokovalo žiadosť p. Moniky Vojtaššákovej, bytom Kežmarok, xxxxx o zmenu podmienky  účelového využitia  1. nadzemného podlažia v novovybudovanom objekte  na ulici SNP (parcela č.98/11) v Spišskej Belej

c)       nevyhovuje žiadosti p. Jany Hudačekovej  a nesúhlasí, aby  druhé nadzemné podlažie v uvedenom objekte bolo využité na účely prevádzkovania predajne papiernictva a kancelárskych potrieb, trvá na svojom uznesení  č. 154/2004 zo dňa 21.10.2004

d)       schvaľuje na základe žiadosti p. Moniky Vojtaššákovej, bytom Kežmarok, xxxxx a dopĺňa uznesenie MsZ č.  149/2003, zo 14.8.2003 tak, že :

1)       účel využitia objektu (1. nadzemného podlažia) sa časovo obmedzuje (určuje) na dobu 5 rokov od uzavretia kúpnej zmluvy

2)       kupujúci má právo sám rozhodnúť o účelovom využití 2. nadzemného podlažia tohto objektu

uz. č. 5/2005

Mestské zastupiteľstvo v Spišskej Belej

berie na vedomie

informáciu o súčasnom stave spracovania kalamity v mestských lesoch (správa o priebehu likvidácie kalamity za  XII/2004 až  I/2005 tvorí prílohu tohto uznesenia).

uz. č. 6/2005

Mestské zastupiteľstvo v Spišskej Belej

     a) schvaľuje

investičný zámer Mestského podniku Spišská Belá s.r.o. pre rok 2005, na nákup strojov a vozidla, ktorý tvorí prílohu tohto uznesenia.

b)       berie na vedomie

informáciu konateľa spoločnosti o pláne výnosov a nákladov Mestského podniku Spišská Belá s.r.o. v roku 2005 ( tento plán spolu so súčasnou organizačnou štruktúrou tvorí prílohu tohto uznesenia).

uz. č. 7/2005

Mestské zastupiteľstvo v Spišskej Belej

1./   berie na vedomie informáciu o predložených cenových ponukách na predaj pozemku pod verejnými WC v Spišskej Belej

         2./  s ú h l a s í

s predajom  pozemku - zastavaná plocha, parcelné č. 1312 v k.ú. Spišská Belá (pozemok pod verejným WC pri OD Jednota), o výmere cca 200 m2, na výstavbu  polyfunkčného  objektu na účely zriadenia obchodno-prevádzkových priestorov  s možnosťou  vytvorenia  bytových jednotiek, spoločnosti ANTISTATIC s.r.o. so sídlom v Kežmarku, xxxxxx,   za týchto ďalších podmienok:

a)       kúpna cena je 1.500 Sk/m2  (v cene  nie sú  náklady  na odstránenie súčasnej stavby WC, ktoré znáša kupujúci)

b)        začať s výstavbou uvedeného objektu do 6 mesiacov od prevodu vlastníckeho práva k pozemku, v prípade nedodržania tejto lehoty má  mesto právo odstúpiť od kúpnej zmluvy

c)       výstavbu uvedeného objektu  ukončiť do 36  mesiacov od vydania stavebného povolenia

d)       návrh projektovej štúdie uvedeného objektu predložiť na schválenie MsZ   v   Spišskej Belej

uz. č. 8/2005

Mestské zastupiteľstvo v Spišskej Belej

schvaľuje

návrh primátora mesta o investičných stavebných aktivitách mesta Spišská Belá v roku 2005 a vyhodnotenie investičných aktivít mesta v roku 2004 (uvedený návrh tvorí prílohu tohto uznesenia).

uz. č. 9/2005

Mestské zastupiteľstvo v Spišskej Belej

schvaľuje

hlavné priority mesta Spišská Belá v roku 2005, ktoré sú uvedené  v prílohe tohto uznesenia

uz. č. 10/2005

Mestské zastupiteľstvo v Spišskej Belej

Berie na vedomie

Informáciu o nákladoch na rekonštrukciu (prestavbu) a modernizáciu Materskej školy na Mierovej ulici v Spišskej Belej (správa s rozpočtom  tvoria prílohu tohto uznesenia).

uz. č. 11/2005

Mestské zastupiteľstvo v Spišskej Belej

a)       berie na vedomie informáciu primátora mesta o čerpaní poskytnutých príspevkov z rozpočtu mesta v r. 2004 na verejnoprospešnú činnosť

b)       schvaľuje komisiu v zložení Bc. Slavkovská (za MsÚ Spišská Belá), Ján Novoroľník, Jozef Kuna, Ing. Veronika Kováčiková, Mgr. František Chovanec, Mgr. Alena Schurdaková a Ing. Ladislav Fudaly ? hlavný kontrolór mesta  na  posúdenie  žiadostí na tieto príspevky v roku 2005

uz. č. 12/2005

Mestské zastupiteľstvo v Spišskej Belej

odročuje

žiadosť p. Jozefa Pajera, bytom Spišská Belá, ulica xxxxx o  vrátenie z rozdielu ceny nehnuteľností  parc. č. 355/15 a č. 1853/1 v katastrálnom území Spišská Belá  na najbližšie riadne zasadnutie MsZ z dôvodu ďalšieho prešetrenia tejto žiadosti.

uz. č. 13/2005

Mestské zastupiteľstvo v Spišskej Belej

Berie na vedomie

Informáciu primátora mesta o  výstavbe čistiarne odpadových vôd v Spišskej Belej a schvaľuje zmluvu o výkone stavebného dozoru na tejto stavbe. (Doplňujúce informácie o výstavbe čistiarne odpadových vôd v Spišskej Belej sú uvedené v prílohe tohto uznesenia).

uz. č. 14/2005

Mestské zastupiteľstvo v Spišskej Belej

Schvaľuje

plán činnosti hlavného kontrolóra mesta na rok 2005 s nasledovným doplnením : vykonať porovnanie a vyhodnotenie služieb Mestského podniku Spišská Belá s.r.o. za rok 2004  (činností pre mesto) s kvalitou a cenou služieb bývalých Technickým služieb mesta Spišská Belá za roky 2002 a 2003 (plán činnosti tvorí prílohu tohto uznesenia).

uz. č. 15/2005

Mestské zastupiteľstvo v Spišskej Belej

Schvaľuje

program kultúrnych a spoločenských podujatí mesta Spišská Belá na rok 2005, (zoznam podujatí tvorí prílohu tohto uznesenia).

uz. č. 16/2005

Mestské zastupiteľstvo v Spišskej Belej

Schvaľuje poskytnutie drevnej hmoty (guľatiny) správcom mestských lesov Mestským podnikom Spišská Belá s.r.o. pre občanov mesta Spišská Belá na účely podpory rozvoja bývania za týchto podmienok:

a)       kúpna cena: polovica predajnej ceny daného sortimentu drevnej hmoty v čase jej prevzatia ( cena podľa aktuálneho cenníka v čase prevzatia drevnej hmoty)

b)       maximálne množstvo  15 m3 drevnej hmoty  za cenu so zľavou

c)       predloženie právoplatného stavebného povolenia na výstavbu resp. prestavbu (prístavbu) rodinného domu za účelom vytvorenia novej bytovej jednotky

d)       žiadateľ, ktorý je zároveň stavebníkom  musí mať :

1.       trvalý pobyt v Spišskej Belej, alebo (stavba môže byť umiestnená aj mimo katastra mesta Sp. Belá)

2.       prechodný pobyt v Sp. Belej najmenej 10 rokov a zároveň stavba je umiestnená  v k.ú. Spišská Belá alebo k.ú. Strážky

       e)  poskytnutie uvedenej drevnej hmoty ?zo skladu? a nie v ?samovýrobe?

uz. č. 17/2005

Mestské zastupiteľstvo v Spišskej Belej

schvaľuje

poskytnutie drevnej hmoty p. Jozefovi Zamiškovi a manž. Eve r. Lenkavskej, obaja bytom Spišská Belá, ulica xxxxxx na stavbu RD o objeme 15 m3 v zmysle uznesenia 16/2005

uz. č. 18/2005

Mestské zastupiteľstvo v Spišskej Belej

Schvaľuje

Pridelenie  uvoľnených mestských nájomných bytov:

-          byt č. 4 na ulici Družstevnej č. 70 v Spišskej Belej  p. Romanovi  Moravčíkovi s manž., bytom  Spišská Belá, xxxxxx

-          byt č. 3 na ulici Štefánikovej č. 9 v Spišskej Belej p. Soni Hangurbadžovej s manž., bytom  Spišská Belá, xxxxx

-          byt č. 2 na ulici Hviezdoslavovej č. 8 v Spišskej Belej p. Lucii Penxovej, rod. Tokarčíkovej a manž.,  bytom  Spišská Belá, xxxxxx ? za podmienky, že p. Katarína Tokarčíková zaplatí mestu dlžné nájomné za bytové priestory  výške 16.574,? Skk,  dlžné nájomné za nebytové priestory vo výške 6.160,? Skk a  predloženia evidencie predaja alkoholických nápojov a tabakových výrobkov  za r. 2003 a 2004 v bare SONA v Spišskej Belej na Hviezdoslavovej ulici č. 9

uz. č. 19/2005

Mestské zastupiteľstvo v Spišskej Belej

Volí  
 v zmysle zákona č. 335/1991 o súdoch a sudcoch, zákona č. 80/1992 Zb. o štátnej správe súdov a voľbách prísediacich, ako aj zákona č. 385/2000 Z.z. o sudcoch a prísediacich  na obdobie rokov 2005 ? 2009 nových prísediacich:

a)       p. Margitu Labisovú, bytom Spišská Belá, ulica xxxx

b)        Mgr. Annu Olekšákovú, bytom Spišská Belá ? Strážky, ulica xxxxxxx

uz. č. 20/2005

Mestské zastupiteľstvo v Spišskej Belej

Mení

svoje uznesenie č. 117/2003 z 26.06.2003 v bode b/

volí:   za členov komisie:  Ing. Annu Kleinovú (za MsÚ Spišská Belá),  Ing. Júliusa

                                         Zentka, Ing. Jaroslava Begalu, Ing. Miroslava Orosza

                                         a Jaroslava Lineka.

uz. č. 21/2005

Mestské zastupiteľstvo v Spišskej Belej

Odročuje

žiadosť p. Mariany Pješčákovej bytom xxxx, Spišská Belá o úľavu na nájomnom za prenájom Chatovej  osady  Šarpanec za rok 2004.

             Ing. Veronika Kováčiková                           JUDr. Štefan Bieľak

                overovateľ zápisnice                                    primátor mesta